CELEX: 32020D0368
Language: hr
Date: 2020-03-03 00:00:00
Title: Provedbena Odluka Komisije (EU) 2020/368 оd 3. ožujka 2020. o odobrenju plana za iskorjenjivanje afričke svinjske kuge kod divljih svinja na određenim područjima Slovačke (priopćeno pod brojem dokumenta C(2020) 1157) (Vjerodostojan je samo tekst na slovačkom jeziku) (Tekst značajan za EGP)

5.3.2020   
               
               
                  HR
               
               
                  Službeni list Europske unije
               
               
                  L 67/137
               
            
         PROVEDBENA ODLUKA KOMISIJE (EU) 2020/368
         оd 3. ožujka 2020.
         o odobrenju plana za iskorjenjivanje afričke svinjske kuge kod divljih svinja na određenim područjima Slovačke
         
            
               (priopćeno pod brojem dokumenta C(2020) 1157)
            
         
         (Vjerodostojan je samo tekst na slovačkom jeziku)
         (Tekst značajan za EGP)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Direktivu Vijeća 2002/60/EZ od 27. lipnja 2002. o utvrđivanju posebnih odredaba za kontrolu afričke svinjske kuge i o izmjeni Direktive 92/119/EEZ koja se odnosi na tješinsku bolest i afričku svinjsku kugu (1), a posebno njezin članak 16. stavak 1. drugi podstavak,
         budući da:
         
                     (1)
                  
                  
                     Direktivom 2002/60/EZ utvrđuju se minimalne mjere Unije za kontrolu afričke svinjske kuge, uključujući mjere koje treba poduzeti u slučaju potvrde slučaja afričke svinjske kuge kod divljih svinja.
                  
               
                     (2)
                  
                  
                     Osim toga, Provedbenom odlukom Komisije 2014/709/EU (2) utvrđuju se mjere kontrole zdravlja životinja u pogledu afričke svinjske kuge u državama članicama ili njihovim područjima navedenima u Prilogu toj provedbenoj odluci (predmetne države članice) te u svim državama članicama u pogledu premještanja divljih svinja i obveze informiranja. U Prilogu Provedbenoj odluci 2014/709/EU utvrđuju se i popisuju određena područja predmetnih država članica razvrstana prema riziku s obzirom na epidemiološku situaciju u odnosu na tu bolest, uključujući popis visokorizičnih područja. Taj je prilog nekoliko puta izmijenjen da bi odražavao promjene epidemiološke situacije u Uniji u odnosu na afričku svinjsku kugu koje je trebalo unijeti u taj prilog.
                  
               
                     (3)
                  
                  
                     Slovačka je 2019. obavijestila Komisiju o slučajevima afričke svinjske kuge kod divljih svinja i poduzela mjere kontrole bolesti koje se zahtijevaju Direktivom 2002/60/EZ.
                  
               
                     (4)
                  
                  
                     S obzirom na trenutačnu epidemiološku situaciju, a u skladu s člankom 16. Direktive 2002/60/EZ Slovačka je 27. studenoga 2019. Komisiji dostavila plan iskorjenjivanja afričke svinjske kuge (plan iskorjenjivanja).
                  
               
                     (5)
                  
                  
                     Prilog Provedbenoj odluci 2014/709/EU posljednji je put izmijenjen Provedbenom odlukom Komisije (EU) 2020/46 (3) kako bi se, među ostalim, uzeli u obzir slučajevi afričke svinjske kuge kod divljih svinja u Slovačkoj te dijelovi I. i II. tog priloga sada uključuju zaražena područja u Slovačkoj.
                  
               
                     (6)
                  
                  
                     Komisija je ispitala plan iskorjenjivanja koji je podnijela Slovačka i utvrdila da je u skladu sa zahtjevima iz članka 16. Direktive 2002/60/EZ. Stoga bi ga trebalo odobriti.
                  
               
                     (7)
                  
                  
                     Mjere predviđene ovom Odlukom u skladu su s mišljenjem Stalnog odbora za bilje, životinje, hranu i hranu za životinje,
                  
               DONIJELA JE OVU ODLUKU:
         
            Članak 1.
            Odobrava se plan koji je Slovačka dostavila 27. studenoga 2019. u skladu s člankom 16. stavkom 1. Direktive 2002/60/EZ o iskorjenjivanju afričke svinjske kuge iz populacije divljih svinja u područjima iz Priloga Provedbenoj odluci 2014/709/EU.
         
         
            Članak 2.
            Slovačka je dužna donijeti zakone i druge propise potrebne za provedbu plana iskorjenjivanja u roku od 30 dana od dana donošenja ove Odluke.
         
         
            Članak 3.
            Ova je Odluka upućena Slovačkoj Republici.
         
         
            Sastavljeno u Bruxellesu 3. ožujka 2020.
            
               
                  Za Komisiju
               
               Stella KYRIAKIDES
               
                  Članica Komisije
               
            
         
         
            (1)  SL L 192, 20.7.2002., str. 27.
         
         
            (2)  Provedbena odluka Komisije 2014/709/EU od 9. listopada 2014. o mjerama kontrole zdravlja životinja u pogledu afričke svinjske kuge u određenim državama članicama i o stavljanju izvan snage Provedbene odluke 2014/178/EU (SL L 295, 11.10.2014., str. 63.).
         
            (3)  Provedbena odluka Komisije (EU) 2020/46 оd 20. siječnja 2020. o izmjeni Priloga Provedbenoj odluci 2014/709/EU o mjerama kontrole zdravlja životinja u pogledu afričke svinjske kuge u određenim državama članicama (SL L 16, 21.1.2020., str. 9.).